2022. aasta lõpust hakkab Jeep Eestis müüma vaid hübriide, tulekul uued mudeli
#000001
„Uued mudelid täiendavad laetavate neljaveoliste hübriidide valikut, mis praegu moodustavad 25 protsenti automargi Euroopa müügist,“ ütleb Jeepi Eesti esindaja United Motors müügijuht Leino Luik.
#000003
Tootja andmetel viis selle otsuseni laetavate neljaveoliste hübriidide edu maailmaturgudel ning see on järjekordne samm täielikul üleminekul elektriautodele Euroopas.
#000004
„Jeep Compass e-Hybrid ja Renegade e-Hybrid peaksid veelgi tugevdama ettevõtte positsiooni elektriautode turul, kasvatama müüki ja laiendama elektrilise jõuallikaga autode valikut Euroopa klientidele. Sel sügisel jõuab baltimaade turule Jeepi oodatuim uudis, kõige luksuslikum, hübriidmootoriga Jeep Grand Cherokee 4 xe uhiuus versioon,“ räägib Luik.
#000005
Uutel Jeep Compassi ja Renegade mudelitel on täiustatud hübriidsüsteem: uus neljasilindriline 1,5-liitrine turbobensiinimootor Global Small Engine’i perekonnast, mis tagab koos uue seitsmekäigulise 7HDT300 topeltsiduriga automaatkäigukastiga 130 hj võimsuse ja 240 Nm maksimaalse väändemomendi.
#000006
Uue hübriidtehnoloogiaga Renegade e-Hybrid ja Compass e-Hybrid võimaldavad roolis olles nautida hübriidiga sõitmise ehtsat kogemust ja kasutada ainult elektrimootorit, mis lülitub sisse sõiduki käivitamisel, väikese kiirusega sõitmisel, aeglustamisel või parkimisel.
#000007
„Uus neljasilindriline mootor loodi nii, et termodünaamikat optimeerides ja seeläbi kütust säästes sobib see kõige paremini hübriidkasutuseks.
#000008
Uplandi seeria tunneb hästi ära tänu Matter Azuri välisilmes eristuvale värvile ja kahes toonis mustale katusele, läikivast kergsulamist 17-tollistele (Renegade e-Hybrid mudel) ja 18-tollistele (Compass e-Hybrid) velgedele ja veelgi erilisemale välimusele. Ainulaadsele väljanägemisele annavad lõpliku lihvi uus MetaKrome pronksjas viimistlus esi- ja tagavõrel ning spetsiaalne kleebis pagasiruumil.
#000009
Samal ajal võimaldab mobiilirakendus my Uconnect autojuhtidel kasutada laia valikut teenuseid: helistada oma asukoha määramiseks, kasutada kaugjuhtimisega funktsioone (näiteks lülitada sisse või välja tulesid), jälgida sõiduki seisukorda, olla kursis liiklusinfo ja ilmaoludega, kiiruskaamerate, huviväärsuste ja muuga.
#000012
Nii Renegade kui ka Compass on varustatud täiustatud standardse turvavarustusega, mis hõlmab liiklusmärkide tuvastamist, nutikat püsikiiruse hoidjat, juhi võimaliku väsimuse või lühiajalise keskendumisvõime kaotuse hoiatussüsteemi, automaatset hädapidurdust ning jalakäijate ja jalgratturite (ainult Compassi mudelitel) tuvastussüsteeme.
#000013
Euroopa turule tulevad mudelid sisaldavad ka kiirteedel kasutatavat teise taseme isejuhtimise süsteemi, mis aitab automaatselt valida kiirust ja püsida oma sõidurajal.
#000014